بنگلادش-ده دنیز سویه‌سینه یاخین اراضی‌لرده تأثیرلی اولان شدت‌لی یاغیش‌لار نتیجه‌سینده میدانا گلن داشقین‌لاردا 36 نفر حیاتینی ایتیریب.
ساغلیق خیدمت‌لری باش مودیرلیگی‌نین معلوماتینا گؤره، قوزیی- دوغوداکی سیله بؤلگه‌سینده 18، قوزیی و مرکزی میمنسینگ بؤلگه‌سینده 15، قوزیی شیمال رنگپور بؤلگه‌سینده 3 نفر داشقین‌لاردا حیاتینی ایتیریب.
سؤزوگئدن بولگه لرده سون اوچ گونده داوام ائدن داشقین‌لار نتیجه‌سینده 3000-دن چوخ اینسان موختلیف سو یولوخوجو خسته‌لیک‌لره توتولوب.
داشقین‌دان ضرر چکمیش اراضی‌لرده اینسانی بحران یارانماغا باشلاییب.
اردو و هاوا قوه لری قیدا و ایچمه‌لی سویون پایلانماسیندا ایشتیراک ائدیب.
تکجه سیلهئت بؤلگه‌سینده 56 مین هکتار چلتیک ساحه‌سینه زیان ووران سئل دیگر بؤلگه‌لرده ده اکینچی‌لیک ساحه‌لرینه زیان ووروب.
سئل همچنین ماشین و دمیر یول‌لارینا دا جدی زیان ووروب.
